הנסיך חמזה ומשפחתו, בנו הבכור של המלך חוסיין מנישואיו למלכה נור, מוחזקים בארמון בבירה עמאן תחת שמירה כבדה. על פי דיווחים בכלי תקשורת ערביים, הנסיך חמזה קיבל את ההודעה על מעצרו מידי בכירים בצבא שהגיעו אל הארמון בו הוא מתגורר.
המידע שהוביל לקושרי הקשר התקבל מה-CIA האמריקני והמודיעין הישראלי. הנסיך חמזה כיהן כיורש העצר בממלכה במשך ארבע שנים לפני שאחיו למחצה, המלך עבדאללה, החליט להעביר את התואר לבנו הבכור הנסיך חוסיין. מעצרים נוספים צפויים בהמשך.
צבא ירדן הכחיש את מעצר הנסיך. הרמטכ"ל הירדני אמר בטלוויזיה הממלכתית בירדן: "אין אמת בטענות שפורסמו על מעצר הנסיך חמזה אבל הוא התבקש להפסיק בפעולות הפוגעות בביטחון ירדן ויציבותה במסגרת חקירות כוללות שביצעו מנגנוני הביטחון". בעקבות חקירות אלה נעצרו שריף חסן, אף הוא בן משפחת המלוכה, באסם עוודאללה שהיה במשך שנים יועצו הקרוב של המלך עבדאללה התחנך בארצות הברית ובעבר שימש יועץ ליורש העצר הסעודי, מוחמד בן סלמאן, ואף כיהן כשר האוצר בממשלה בריאד ואישים נוספים.
לאחר הכחשת הירדנים, פרסם הנסיך סרטון שבו הוא מאשר כי הוא נתון במעצר בית.
בירדן פורסם כי איש "המוסד" לשעבר יצר קשר עם הנסיך והציע לארגן לבני משפחתו פינוי במטוס פרטי מהממלכה. האדם שבו מדובר, רועי שפושניק, הגיב שאין לו כל קשר ל"מוסד", ואת הצעת העזרה הגיש עקב חברות אישית עם הנסיך חמזה.
בהמשך, הנסיך חמזה חתם על מכתב נאמנות למלך עבדאללה. המלך אמר ב-7 באפריל שהנסיך הבטיח להיות נאמן, הסכסוך נגמר.
אל-יאמון
אל-יאמון (בערבית: اليامون) היא עיירה פלסטינית, הממוקמת כתשעה קילומטרים מערבית לג'נין בנפת ג'נין, בצפון יהודה ושומרון. שטחה של אל-יאמון מורכב מכ-20,000 דונם, מתוכם 1,300 דונם הם שטח בנוי.
לפי נתוני הלשכה הפלסטינית המרכזית לסטטיסטיקה, אוכלוסיית העיר מונה 16,383 תושבים (2007). האוכלוסייה מורכבת בעיקר ממספר משפחות כמו פריחאת, ח'מאיסה, סמודי, חושיה, אבו אל-היג'ה, סמאר, עבאהרה, זייד, ג'ראדאת, שרקיה ונוואהדה.
היסטוריה.
העיירה נחשבת לעיר עתיקה. בכפר נמצאו חרסים מהתקופות הרומית, הביזנטית, המוסלמית והעות'מאנית.
במהלך המאה ה-16 (תחת שלטון האימפריה העות'מאנית) התקיימו בכפר כ-28 משקי בית מוסלמים. התושבים שילמו שיעור מס קבוע של 25% על מוצרים חקלאיים שכללו חיטה, שעורה, יבולי קיץ, עצי זית, עזים וכוורות, בנוסף להכנסות מזדמנות, בסך הכל 15,000 אקצ'ות.
בשנת 1799, הכפר הוזכר על ידי פייר ז'אקוטן במפות במהלך מסע נפוליאון בארץ ישראל. בשנת 1838 אדוארד רובינסון ציין את הכפר במסעותיו, ובשנת 1870 מצא ויקטור גרן כי אל-יאמון מונה 500 תושבים. הכפר היה אז מחולק לשני רבעים, שכל אחד מהם נוהל על ידי שייח' משלו. בשנת 1882 אל-יאמון תואר במפת הקרן לחקר ארץ ישראל כ"כפר גדול עם עצי זיתים סביבו. ניצב על אדמה גבוהה, ובאר במזרחו."
במפקד האוכלוסין של ארץ ישראל בשנת 1922 שנערך על ידי שלטונות המנדט הבריטי, מנה אל-יאמון 1,485 תושבים. כל התושבים היו המוסלמים למעט נוצרי אורתודוקסי אחד. האוכלוסייה גדלה במפקד 1931 ל-1,836; תושבים שהתגוררו ב-371 בתים. בסקר הכפרים של 1945 האוכלוסייה מנתה 2,520 תושבים על שטח של כ-20,361 דונם. 6,036 דונם שימשו למטעים וקרקע להשקיה, 11,121 דונם לדגנים, ואילו 58 דונם שימשו לבנייה.
לאחר סיום מלחמת העצמאות והסכמי שביתת הנשק מ-1949, הכפר הוכפף לשלטון ירדני. בתקופה זו היגרו לכפר שבט אבו חיג'ה, שישב באזור עין הוד של היום. בשנת 1961 אוכלוסיית אל-יאמון מנתה 4,173 נפשות.
ב-29 באוקטובר 2008 נהרג מחמד עבאהרה, חקלאי בעיירה על ידי צה"ל. לעבאהרה היה רובה ציד שהביא את חיילי צבא להאמין שהוא יורה לעברם. עם זאת, בנו של עבאהרה טען כי אביו נהג לשמור על הכבשים שלו מפני גנבים פוטנציאליים.
גיא פלטין
גיא פלטין (נולד ב-25 בספטמבר 2000) הוא כדורסלן ישראלי, המשחק בליגת העל בקבוצת מכבי ראשון לציון מליגת העל בכדורסל ובנבחרת ישראל 3x3. גובהו 1.93 מטר והוא משחק בעמדת הרכז.
ביוגרפיה.
פלטין נולד בכפר אז"ר. בנם של אמיר ואלונית, וגדל בחולון שם שיחק במחלקת הנוער מגיל 8.
בעונת המשחקים 2014/15 הוביל פלטין את קבוצת הנערים של הפועל חולון לזכייה בדאבל היסטורי באליפות ובגביע של אותה שנה ושיחזר הישג של קבוצת הנוער המיתולוגית בראשות ישראל אלימלך משנות ה-70. בתום עונה זו זומן פלטין לאקדמיה של איגוד הכדורסל במכון וינגייט על ידי פיני גרשון. פלטין שיחק בעונת 2015/16 כרכז בקבוצת האקדמיה עם תלמידי כיתות י"א ו-י"ב בעודו תלמיד כיתה י'.
לאחר שנה אחת נסגרה האקדמיה במכון וינגייט ופלטין חזר לקבוצת האם שלו הפועל חולון. קבוצת הנוער של חולון ירדה באותה שנה לליגה הלאומית ופלטין נאלץ לעבור למועדון הכדורסל הפועל תל אביב כדי לשמור על רמת כדורסל ראויה להמשך דרכו המקצועית.
בעונות 2016/17 ו-2017/18 שיחק פלטין במדי הפועל תל אביב כרכז והגיע עם הקבוצה להישגים נכבדים כולל גמר האליפות עם מכבי תל אביב. פלטין אף התאמן במשך העונה עם קבוצת הבוגרים של המועדון יחד עם חברו לקבוצת הנוער ים מדר בהדרכת המאמן דני פרנקו.
בתום עונת 2018 חתם פלטין ל-4 שנים במועדון נעוריו הפועל חולון ובתחילת עונת המשחקים 2018/19 טס למחנה האימונים 'אימפקט' (IMPACT) בלאס ווגאס לתקופה של 4 חודשים. באותה תקופה התגורר פלטין אצל ישראל אלימלך שחקן העבר הידוע של הפועל חולון. עם הצטרפותו חזרה לסגל הקבוצה בינואר 2019 מיעט פלטין לשחק ולא שותף ברוטציה בכל המפעלים בה שיחקה הקבוצה בהדרכת המאמן דן שמיר.
בעונת המשחקים 2019/20 הושאל פלטין לקבוצת הכדורסל הפועל רמת גן-גבעתיים מהליגה הלאומית שם שיחק כרכז.
בעונת המשחקים 2020/21 בחר פלטין להישאר עם הפועל רמת גן-גבעתיים והוחתם שוב לשנה כקפטן הקבוצה על ידי המאמן מתן חרוש. בחודש מאי 2021 קיבל מאיגוד הכדורסל את תואר 'פריצת העונה'. את עונה זו סיים פלטין עם ממוצעים של 15.7 נק', 5.3 ריבאונדים, 4.7 אסיסטים ו-2.8 חטיפות למשחק ב-30.4 דק'.
בתחילת חודש יולי, לקראת עונת 2021/2022, חתם פלטין לשנתיים במכבי ראשון לציון.
נבחרות ישראל.
בקיץ 2016 שיחק פלטין בנבחרת הקדטים (U16) באליפות אירופה שהתקיימה בבולגריה (דרג ב'). בטורניר זה עלתה הנבחרת למשחק הגמר בו הפסידה לנבחרת רוסיה אך הצליחה להעלות את נבחרת ישראל לדרג א' עם המאמן דני גוט.
בקיץ 2018 שיחק פלטין עם נבחרת הנוער באליפות אירופה (U18) שהתקיימה במקדוניה עם המאמן נתי כהן.
נבחרת 3x3.
בקיץ 2017 שיחק פלטין במדי נבחרת ישראל באליפות העולם בסין בטורניר 3x3 בהובלת המאמן אילן קובלסקי והגיע עם הנבחרת עד למקום ה-9.
בקיץ 2021 שיחק פלטין עם נבחרת ישראל 3x3 בטורניר מוקדמות אליפות אירופה 3x3 שהתקיים בתל אביב. פלטין השתתף בשתי קטגוריות גיל (בוגרים ו-U23) והעפיל עם שתיהן מהמקום ה-1 לאליפות אירופה לאומות.
בטורניר ליגת האומות (U23) שיחק פלטין במדי נבחרת ישראל בו זכו בגמר הטורניר (4 אוגוסט 2021).
מילים שהייתי אומר רק לך
מילים שהייתי אומר רק לך הוא סינגל שהוקלט על ידי הזמר הישראלי ים רפאלי. השיר יצא לאור ב-9 בדצמבר 2018, בהוצאת חברת התקליטים "ארומה מיוזיק".
רקע.
בעת צאת השיר, רפאלי אמר עליו בריאיון ל"ישראל היום" כי:
ביקורות.
מבקר המוזיקה הישראלי יוסי חרסונסקי, העניק לשיר 3.5 כוכבי זכה מתוך חמישה, וכתב עליו:
א-שויוח'
א-שויוח' (בערבית: الشيوخ) היא עיירה פלסטינית בנפת חברון, הממוקמת כשישה קילומטרים צפונית-מזרחית לעיר חברון. על פי נתוני הלשכה הפלסטינית המרכזית לסטטיסטיקה, בשנת 2007 מנה הכפר למעלה מ-8,811 תושבים.
כמו שאר אזור יהודה, גם א-שויוח' הוא אזור חקלאי. הגידולים הראשוניים כוללים זיתים, תאנים, שקדים, עדשים, אפרסקים ומשמשים. מטעי זיתים משתרעים על 980 דונם ואילו שדות גרגרים וקטניות מכסים 680 דונם. יש בעיירה כ-2,000 כבשים ועזים שגדלות כחיות משק.
היסטוריה.
בשנת 1838 (תחת שלטון האימפריה העות'מאנית) ציין אדוארד רובינסון א-שויוח' כ"כפר הבנוי היטב". החוקר הצרפתי ויקטור גרן ביקר בכפר בשנת 1863, וציין כי הכפר ממוקם על גבעה סלעית גבוהה. היו בו כ-200 תושבים ומסגד קטן שהוקדש ל"חיך איברהים אל הדמי".
רשימת כפרים עות'מאנית משנת 1870 מנתה בא-שויוח' 33 בתים ואוכלוסייה של 99 גברים, כאשר הנשים והילדים לא נספרו. מפת הקרן לחקר ארץ ישראל שיצאה לאור בשנת 1882 תיארה את א-שויוח' כ"כפר בנוי היטב הניצב גבוה ונראה מתוקוע. יש כמה עצים ומערות מסביבו. אספקת המים היא מבורות מים וממעיין מצפון הכפר."
המפקד האוכלוסין של שנת 1922 שערך שלטון המנדט הבריטי, א-שויוח' מנה 792 תושבים. מספר התושבים עלה במפקד האוכלוסין של 1931 ל-925 איש שהתגוררו ב-180 בתים.
בית הספר הראשון הוקם בשנת 1940 על ידי מוחמד מחמוד עיד. בסקר הכפרים של 1945 אוכלוסיית א-שויוח' כללה 1,240 מוסלמים. אדמת הכפר כללה 22,091 דונם. 1,713 דונם היו מטעים ושטח להשקיה, 3,365 לשדות דגנים, ואילו 24 דונם היו אדמות בנויות.
לפי מפקד האוכלוסין הירדני משנת 1961, התגוררו בכפר כ-1,660 תושבים.
בית ספר שני הוקם בשנת 2002.
יחסי שוודיה–תאילנד
יחסי שוודיה–תאילנד הם היחסים הדיפלומטיים הרשמיים בין ממלכת שוודיה לבין ממלכת תאילנד.
היסטוריה.
בשנת 1868 נחתם הסכם על ידידות נצחית בין האיחוד השוודי-נורווגי לבין ממלכת סיאם, ובשנת 1883 כוננו שתי המדינות יחסים דיפלומטיים רשמיים. בשנת 1990 חנכו קרל השישה עשר, מלך שוודיה, וסילביה, מלכת שוודיה, את לשכת המסחר התאילנדית-שוודית בבנגקוק.
בית משוגעים (שיר)